Amelia Kajumulo Kivaisi ni profesa mstaafu wa mikrobiolojia tumizi. Alikuwa mwanachama mwanzilishi na mkuu wa kwanza wa Idara ya biolojia ya molekuli (MBB) katika Chuo Kikuu cha Dar es Salaam (UDSM) ambapo amekua profesa kwa takriban miaka 15. Kwa sasa anafanya kazi kwa mkataba katika idara hiyohiyo.. Hivi karibuni ametunukiwa cheo cha profesa "emerita", akiwa kwenye jopo la kwanza la wanataaluma na mwanamke wa kwanza kutunukiwa cheo hicho kutoka chuo kikuu cha Dar es Salaam . Amelia ni msomi ambaye ana elimu za shahada ya pili (MSc) na shahada ya uzamivu (PhD) ya sayansi ya mikrobiolojia na alijikita katika mmeng'enyo anaerobia wa mabaki ya kilimo ya lignicellulosic. Amelia amekuwa mtafiti kwa miaka mingi, utafiti wake ulilenga ubadilishaji wa kibiolojia wa taka ngumu za kikaboni kuwa gesi ya asilia, uyoga na viuatilifu vya kibilojia. Amesimamia na kushauri wanafunzi wengi wa shahada ya pili (MSc) na shahada ya uzamivu (PhD) na kuongoza miradi kadhaa ya kitaifa na ya kimataifa ya utafiti. Kwa kushirikiana na washirika wa viwandani, kwa sasa anahusika katika kukuza daraja la biashara-viuatilifu vya kibilojia akiwa kama mhariri mkuu wa Jarida la Sayansi la Tanzania na amechapisha katika majarida kadhaa.